《送邓牧心出陶山》
宋代·陈观国

青山无送迎，幽人自来去。
落叶若相送，卷卷及行屦。
檐端有孤云，仍为守其处。
落叶惜人不在山，孤云尚期人再还。
斯人可期复可惜，我处落叶孤云间。

作者简介：陈观国，字用宾，永嘉（今浙江温州）人。与王英孙友，和周密、邓牧同时。事见《文东野语》卷一九、清乾隆《绍兴府志》卷五四。今录诗三首。